CELEX: 62013TN0320
Language: sk
Date: 2013-06-13 00:00:00
Title: Vec T-320/13: Žaloba podaná 13. júna 2013 — DelSolar (Wujiang)/Komisia

27.7.2013   
            
            
               SK
            
            
               Úradný vestník Európskej únie
            
            
               C 215/19
            
         Žaloba podaná 13. júna 2013 — DelSolar (Wujiang)/Komisia
   (Vec T-320/13)
   2013/C 215/27
   Jazyk konania: angličtina
   
      Účastníci konania
   
   
      Žalobca: DelSolar (Wujiang) Ltd (Wujiang City, Čína) (v zastúpení: L. Catrain González, advokát, E. Wright a H. Zhu, barristers)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie Komisie (EÚ) č. 513/2013 (1) v rozsahu, v akom sa vzťahuje na žalobcu,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod, ktorým žalobca tvrdí, že Európska komisia sa dopustila zjavného nesprávneho právneho posúdenia rozšírením pôsobnosti článku 2 ods. 7 písm. c) tretej zarážky nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, s. 51) („základné nariadenie“), a prehodnotením údajných výrazných deformácií, na ktoré sa vzhľadom na to, že neboli prenesené z bývalého systému iného ako trhového hospodárstva jasne nevzťahuje pôsobnosť článku 2 ods. 7 písm. c) tretej zarážky základného nariadenia.
            
         
               2.
            
            
               Druhý žalobný dôvod, ktorým žalobca tvrdí, že Európska komisia nesprávne dospela k záveru, že výrobné náklady a celková finančná situácia žalobcu boli predmetom výrazných deformácií prenesených z bývalého systému iného ako trhového hospodárstva, ako stanovuje uvedená tretia zarážka základného nariadenia.
            
         
               3.
            
            
               Tretí žalobný dôvod založený na tvrdení, že Európska komisia sa dopustila nesprávneho právneho posúdenia z hľadiska skutočnosti, že ani prijaté zanedbateľné dotácie, ani preferenčný daňový režim, ktorý sa uplatňoval na žalobcu a na jeho partnerskú spoločnosť Delta Greentech (China) Co. Ltd. (spoločne ako „DelSolar Group“), neboli „prenesené z bývalého systému iného ako trhového hospodárstva“.
            
         
               4.
            
            
               Štvrtý žalobný dôvod, ktorým žalobca tvrdí, že rozhodnutie Európskej komisie zamietnuť žalobcovu žiadosť o trhovohospodárske zaobchádzanie len na základe preferenčného daňového režimu a zanedbateľných dotácií je neprimerané a nie je potrebné.
            
         
      (1)  Nariadenie Komisie (EÚ) č. 513/2013 zo 4. júna 2013, ktorým sa ukladá dočasné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky a ktorým sa mení nariadenie (EÚ) č. 182/2013, ktorým sa zavádza registrácia tohto dovozu pochádzajúceho alebo odosielaného z Čínskej ľudovej republiky (Ú. v. EÚ L 152, s. 5).